**Հ Ի Մ Ն Ա Վ Ո Ր ՈՒ Մ**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**

**ՀՀ կառավարության որոշման նախագծի**

ՀՀ ՏԿԵ նախարարության Պետական գույքի կառավարման կոմիտե է դիմել ՀՀ քննչական կոմիտեն՝ (գրության պատճենը կցվում է) տեղեկացնելով, որ ՀՀ քննչական կոմիտեն ձևավորվել է 2014 թվականին ՀՀ պաշտպանության նախարարության քննչական ծառայության և ՀՀ ոստիկանության քննչական ստորաբաժանումների հենքի վրա, ուստի Կոմիտեի ստորաբաժանումները և անհրաժեշտ նյութատեխնիկական բազան, այդ թվում՝ տրանսպորտային միջոցները, սկզբնական շրջանում համալրվել են ՀՀ պաշտպանության նախարարության և ՀՀ ոստիկանության նյութատեխնիկական բազայի հիման վրա, իսկ տրանսպորտային միջոցների մեծ մասը լինելով հին արտադրության՝ իրենց մաշվածությամբ և ծախսատարությամբ պայմանավորված, շահագործման համար ոչ պիտանի են և չեն հանդիսանում նպատակային օգտագործման։

Միաիաժամանակ տեղեկացվել է, որ ՀՀ քննչական կոմիտեի համապատասխան աշխատակցի կողմից ուսումնասիրվել է գույքի պահառության վայրում գտնվող «Տոյոտա Կորոլլա 1.4» մակնիշի, 045 BB 01 հաշվառման համարանիշի, 2010 թվականի արտադրության տրանսպորտային միջոցը՝ խնդրելով պետական գույքի կառավարման կոմիտեի կողմից հանձնվող մեկ միավոր տրանսպորտային միջոցի փոխարեն Պետական գույքի կառավարման կոմիտեին հատկացնել 2007 թվականի արտադրության ՎԱԶ 21214-126-20 մակնիշի, 214 QC 01 հաշվառման համարանիշի տրանսպորտային միջոցը։

Պետական գույքի կառավարման կոմիտեում քննարկվել է ՀՀ քննչական կոմիտեի կողմից ներկայացված տրանսպորտային միջոցի անհրաժեշտության հարցը, մաշակվել է «Գույք հետ վերցնելու և ամրացնելու մասին»ՀՀ կառավարության որոշման նախագիծը, համաձայն որի նախատեսվում է նախագծում ներառված ՀՀ սեփականություն հանդիսացող, ՀՀ ՏԿԵ նախարարության պետական գույքի կառավարման կոմիտեին ամրացված TOYOTA COROLLA 1.4 (ՏՈՅՈՏԱ ԿՈՐՈԼԼԱ 1.4) մակնիշի (նախկին հաշվառման համարանիշը՝ 045 BB 01, թողարկման տարեթիվը՝ 2010 թվական, նույնացման համարը՝ JTNBH58E60J006342) տրանսպորտային միջոցը հետ վերցնել և ամրացնել ՀՀ քննչական կոմիտեին, իսկ ՀՀ քննչական կոմիտեին ամրացված ՎԱԶ 21214-126-20 մակնիշի (հաշվառման համարանիշը՝ 214 QC 01, թողարկման տարեթիվը՝ 2007 թվական, նույնացման համարը՝ XTA21214071865293) տրանսպորտային միջոցն ամրացնել ՀՀ ՏԿԵ նախարարության Պետական գույքի կառավարման կոմիտեին՝ հետագայում այլ գերատեսչությանն ամրացնելու կամ օտարելու նպատակով։

**«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը չի բխում համապատասխան ռազմավարական փաստաթղթերից։**

**«Գույք հետ վերցնելու և ամրացնելու մասին»** Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի: